PATVIRTINTA

Šiaulių r. Meškuičių lopšelio-darželio

direktoriaus 2017 m. kovo 10 d.

įsakymu Nr. V- 26

**ŠIAULIŲ R. MEŠKUIČIŲ LOPŠELIO-DARŽELIO DARBUOTOJŲ VEIKSMŲ VAIKUI SUSIRGUS AR PATYRUS TRAUMĄ ĮSTAIGOJE IR VAIKO TĖVŲ(GLOBĖJŲ) INFORMAVIMO APIE ĮSTAIGOJE PATIRTĄ TRAUMĄ AR SVEIKATOS SUTRIKDYMĄ TVARKA**

1. **BENDROS NUOSTATOS**
2. Šiaulių r. Meškuičių lopšelio-darželio (toliau – Įstaiga) darbuotojų veiksmų vaikui susirgus ar patyrus traumą Įstaigoje ir teisėtų vaiko atstovų informavimo apie Įstaigoje patirtą traumą ar ūmų sveikatos sutrikdymą tvarkos aprašas (toliau – Aprašas) parengtas vadovaujantis Lietuvos higienos norma HN 75:2016 ,,Ikimokyklinio ugdymo mokykla: bendrieji sveikatos saugos reikalavimai“ patvirtinta Lietuvos Respublikos sveikatos apsaugos ministro 2016 m. sausio 26 d. įsakymu Nr. V-93, Lietuvos higienos norma HN 21:2011 “Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773.
3. Aprašas reglamentuoja darbuotojų veiksmus vaikui susirgus ar patyrus traumą Įstaigoje ir teisėtų vaiko atstovų informavimo apie Įstaigoje patirtą traumą ar ūmų sveikatos sutrikdymą.
4. **DARBUOTOJŲ VEIKSMŲ VAIKUI SUSIRGUS AR PATYRUS TRAUMĄ ĮSTAIGOJE IR VAIKO TĖVŲ(GLOBĖJŲ) INFORMAVIMO APIE ĮSTAIGOJE PATIRTĄ TRAUMĄ AR ŪMŲ SVEIKATOS SUTRIKDYMĄ ORGANIZAVIMAS**
5. Įstaigoje vaikus kiekvieną rytą apžiūri ir vėliau jų buvimą Įstaigoje stebi grupės auklėtojas.
6. Vaikui susirgus ar patyrus traumą Įstaigoje:
   1. grupės auklėtojas apie vaiko sveikatos būklę nedelsdamas informuoja vaiko tėvus (globėjus) bei Įstaigoje tuo metu esantį visuomenės sveikatos priežiūros specialistą;
   2. visuomenės sveikatos priežiūros specialistas, jei tuo metu dirba Įstaigoje pagal darbo grafiką, įvertinęs vaiko būklę, suteikia galimybę laukti tėvų (globėjų) visuomenės sveikatos priežiūros specialisto kabinete;
   3. jei kyla įtarimų, kad vaikas serga užkrečiamąją liga, jis atskiriamas nuo kitų vaikų ir stebimas iki atvyks tėvai (globėjai);
   4. įvykus nelaimingam atsitikimui (traumai) Įstaigos teritorijoje, esant galimybei vaikas paguldomas jo buvimo vietoje (žiemos metu – įnešamas į vidų), skubiai suteikiama pirmoji pagalba;
   5. pirmąją pagalbą nukentėjusiam turi suteikti visuomenės sveikatos priežiūros specialistas bei Įstaigoje dirbantys pedagogai;
   6. esant būtinybei, grupės auklėtoja ar visuomenės sveikatos priežiūros specialistas nedelsdami kviečia greitąją medicinos pagalbą, telefonu 112, taip pat apie įvykį telefonu informuoja tėvus (globėjus).
7. Susirgimų užkrečiamosiomis ligomis atveju bei karantino metu grupėse/klasėse atliekamas valymas ir dezinfekavimas pagal higienos normų reikalavimus.
8. Vaiką pasiimti iš Įstaigos tėvams (globėjams) būtina:
   1. kai vaikui nustatomi ūmių užkrečiamųjų ligų požymiai (karščiuoja, skundžiasi skausmu, viduriuoja, vemia, ūmiai kosi, yra pūlingų išskyrų iš nosies, įvairių traumų atvejais), apžiūrų metu randama utėlių ar glindų;
   2. kai vaiko liga riboja jo dalyvavimą grupės veikloje;
   3. kai vaiko būklė reikalauja didesnės darbuotojų kompetencijos ir dėmesio, negu jie gali suteikti, nepažeisdami kitų vaikų interesų;
   4. kai vaiko liga kelia pavojų kitų vaikų ir darbuotojų sveikatai.
9. Po ligos vaikas gali būti priimtas į Įstaigą tik tėvams (globėjams) pateikus gydytojo pažymą (F 094/a).
10. Užfiksavus užkrečiamų ligų (vėjaraupiai, tymai, skarlatina) atvejus Įstaigoje privaloma:
    1. visuomenės sveikatos priežiūros specialistas informuoja auklėtoją ir Įstaigos administraciją, auklėtojas informuoja tėvus, Įstaigos administracija informuoja Šiaulių rajono savivaldybės švietimo skyrių;
    2. jei visuomenės sveikatos priežiūros specialisto pagal darbo grafiką Įstaigoje nėra, kai yra užfiksuojamas užkrečiamųjų ligų atvejis, už Aprašo organizavimą ir vykdymą atsakingas lopšelio-darželio dietistas;
    3. registruoti ligos atvejus Užkrečiamųjų ligų žurnale;
    4. kontroliuoti, kad tinkamai būtų valomi grupėse esantys paviršiai (ikimokyklinio ugdymo įstaigose nuolatos plaunami žaislai, sistemingai keičiama patalynė).
11. **BAIGIAMOSIOS NUOSTATOS**
12. Visuomenės sveikatos priežiūros specialistas ir grupės auklėtojas yra atsakingi už veiksmų vaikui susirgus ar patyrus traumą Įstaigoje ir teisėtų vaiko atstovų informavimo apie Įstaigoje patirtą traumą ar ūmų sveikatos sutrikdymą organizavimą ir vykdymą.
13. Aprašo vykdymo kontrolę vykdo Įstaigos direktorius.